**SINTEZA**

**la proiectul Hotărârii Guvernului cu privire la aprobarea Planului național pentru creșterea numărului de clădiri al căror consum de energie este aproape egal cu zero (NZEB) până în anul 2030**

|  |  |  |  |
| --- | --- | --- | --- |
| **Participantul la avizare, consultare publică, expertizare** | **Nr. crt.** | **Conținutul obiecției,**  **propunerii, recomandării, concluziei** | **Argumentarea**  **autorului proiectului** |
| **Avizare și consultare publică** | | | |
| **Ministerul Mediului** | Nr. 10-07/1365 din 19.05.2025 | Urmare a examinării solicitării Cancelariei de Stat nr. 18-69-4852 din 06.05.2025 privind avizarea proiectului de hotărâre cu privire la aprobarea Planului național pentru creșterea numărului de clădiri al căror consum de energie este aproape egal cu zero (NZEB) până în anul 2030 (număr unic 348/MEn/2025), Ministerul Mediului comunică susținerea acestuia fără obiecții și propuneri. | **Se ia act de informare.** |
| **Ministerul Dezvoltării Economice și Digitalizării** | Nr. 03-1511 din 23.05.2025 | Cu referire la proiectul de hotărâre cu privire la aprobarea Planului național pentru creșterea numărului de clădiri al căror consum de energie este aproape egal cu zero (NZEB) până în anul 2030 (număr unic 348/MEn/2025), în limita competențelor funcționale, comunicăm lipsa de obiecții și propuneri. | **Se ia act de informare.** |
| **Ministerul Educației și Cercetării** | Nr. 08/2-09/3566 | Ministerul Educației și Cercetării a examinat proiectul de hotărâre cu privire la aprobarea Planului național pentru creșterea numărului de clădiri al căror consum de energie este aproape egal cu zero (NZEB) până în anul 2030 (număr unic 348/MEn/2025), și în limita competențelor funcționale, comunicăm lipsa de obiecții și propuneri. | **Se ia act de informare.** |
| **Ministerul Sănătății** | Nr. 14/1514 din 13.05.2025 | Prin prezenta, Ministerul Sănătăţii comunică, că a examinat proiectul de hotărâre de Guvern cu privire la aprobarea Planului național pentru creșterea numărului de clădirii al căror consum de energie este aproape egal cu zero (NZEB) pînă în anul 2030 (număr unic 348/MEn/2025) şi, în limita competențelor funcționale, comunică lipsa de obiecții şi propuneri, susținând în întregime proiectul în varianta propusă. | **Se ia act de informare.** |
| **Ministerul Infrastructurii și Dezvoltării Regionale** | Nr. 04-2719 din 20.05.2025 | Urmare examinării proiectului hotărârii Guvernului cu privire la aprobarea Planului național pentru creșterea numărului de clădiri al căror consum de energie este aproape egal cu zero (NZEB) până în anul 2030 (număr unic 348/MEn/2025), în limita competențelor funcționale, comunicăm următoarele.  La punctul 35.3, din Secțiunea 2 „Promovarea transformării clădirilor existente în clădiri NZEB”, Capitolul III ”Politicile și măsurile pentru promovarea clădirilor NZEB”, se constată o neconcordanță între informațiile prezentate în proiectul Planului cu prevederile Programului național de dezvoltare locală ”Satul European” pentru anii 2024-2028 (PNDL), aprobat prin Hotărârea Guvernului nr.216/2024 și anume, a informației ce vizează ”.....realizarea a 302 de proiecte privind construcția sau renovarea clădirilor publice, inclusiv în scopul creșterii eficienței energetice (măsurile 2.1, 2.3 și 2.4 din Program), precum și 31 de proiecte privind instalarea sistemelor de producere și furnizare a energiei prin valorificarea surselor regenerabile de energie (măsura 2.2 din Program)”. Însă, conform Planului de acțiuni al PNDL, sunt preconizate a fi realizate 270 proiecte, dintre care:  - 180 de proiecte privind construcția, renovarea și reabilitarea clădirilor publice, inclusiv prin aplicarea măsurilor de eficiență energetică, și 35 de proiecte pentru construcția, reconstrucția și renovarea edificiilor destinate serviciilor sociale, esențiale pentru susținerea categoriilor social-vulnerabile din comunități (măsura 2.1);  - 20 de proiecte privind instalarea sistemelor de producere și furnizare a energiei utilizând surse regenerabile (măsura 2.2);  - 35 de proiecte ce vizează construcția sau reconstrucția edificiilor sportive (măsura 2.3). | **Se acceptă.** |
|  |  |
| 2. Suplimentar, propunem completarea proiectului planului cu următorul text: ”În prezent, Guvernul Republicii Moldova implementează și programe de dezvoltare regională care vizează creșterea eficienței energetice a clădirilor publice existente.  Aceste programe sunt finanțate prin intermediul Fondului Național pentru Dezvoltare Regională și Locală (FNDRL), în conformitate cu prevederile Hotărârii Guvernului nr.152/2022 cu privire la aprobarea Regulamentului privind gestionarea mijloacelor financiare ale Fondului național pentru dezvoltare regională și locală.”  În acest context, măsura 3.2 „Eficientizarea energetică a clădirilor publice” din hotărârea Guvernului menționată supra, are ca obiectiv reducerea costurilor de întreținere a clădirilor publice, prin îmbunătățirea performanței energetice și prin utilizarea surselor alternative de producere a energiei. Proiectele aferente acestei măsuri pot fi depuse în cadrul apelurilor de identificare, evaluare și aprobare a programelor și proiectelor de dezvoltare regională, organizate periodic pentru finanțare din FNDRL. | **Se acceptă.** |
| 3. Subsidiar, în ceea ce privește măsura nr.3 ”Dezvoltarea și completarea programelor de finanțare a măsurilor de eficiență energetică și valorificare a surselor de energie regenerabile existente cu obiectivele privind transformarea clădirilor existente în clădiri NZEB” din cadrul „Măsurilor de promovare a clădirilor NZEB planificate pentru a fi implementate până în anul 2030”, se propune modificarea indicatorilor de monitorizare.  Astfel, indicatorul exprimat în procente și anume (25–30% din resursele financiare alocate în cadrul produselor de finanțare orientate către proiecte de eficiență energetică care au drept scop transformarea clădirilor existente în clădiri NZEB), să fie substituit cu un indicator exprimat în număr de proiecte – după cum urmează: număr de proiecte finanțate care vizează transformarea clădirilor existente în clădiri cu consum de energie aproape egal cu zero (NZEB). Această modificare ar facilita procesul de monitorizare și raportare, reflectând totodată mai clar specificul programelor și proiectelor finanțate prin Fondul Național pentru Dezvoltare Regională și Locală (FNDRL). Raportarea în baza unui prag procentual poate fi dificil de realizat, având în vedere diversitatea și modul de funcționare al FNDRL.  Totodată, indicatorul „produse de finanțare aprobate” este neclar și se propune excluderea acestuia din setul de indicatori aferenți acțiunii. Se atrage atenția că, pentru restul indicatorilor utilizați în cadrul acestei acțiuni, nu este specificată unitatea de măsură, prin urmare va fi dificilă monitorizarea progresului înregistrat. | **Se acceptă parțial.** Indicatorii prezentați pentru măsura nr. 3 se referă inclusiv și la Centrul Național pentru Energie Durabilă care implementează Programe de finanțare în baza „produselor de finanțare” aprobate de organele de conducere ale acestuia în conformitate cu prevederile HG 1060/2023 cu privire la organizarea și funcționarea  Instituției Publice Centrul Național pentru  Energie Durabilă. Astfel, acești indicatori vor fi luați în considerare în cadrul procesului de aprobare/ajustare a produselor financiare care vizează transformarea clădirilor existente în clădiri NZEB. Prin urmare, în calitate de indicator pentru proiectele finanțate prin intermediul FNDRL va servi **„**număr de proiecte finanțate care vizează transformarea clădirilor existente în clădiri cu consum de energie aproape egal cu zero (NZEB)”, iar ceilalți indicatori vor fi utilizați pentru monitorizarea proiectelor finanțate de către CNED. |
| De asemenea, la rubrica ”sursa de finanțare”, se propune de inclus subprogramul  5809 „Surse regenerabile”. | **Se acceptă.** |
| **Ministerul Finanțelor** | Nr. 07/5-03/238/780 | La indicația Cancelariei de Stat nr.18-69-4852 din 06 mai 2025, Ministerul Finanțelor a examinat proiectul de hotărâre cu privire la aprobarea Planului național pentru creșterea numărului de clădiri al căror consum de energie este aproape egal cu zero (NZEB) până în anul 2030 (număr unic 348/MEn/2025), autor - Ministerul Energiei și, în limita domeniilor de competență, comunică următoarele.  **La proiectul Planului național**  La punctul 32 urmează de detaliat acțiunile ce vor contribui la mobilizarea resurselor financiare și implementarea stimulentelor economice, dat fiind faptul, că acestea pot avea un impact financiar semnificativ atât asupra bugetului de stat, cât și a populației. Astfel, în cazul identificării unor cheltuieli necesare în acest sens, Nota de fundamentare urmează de completat cu informația privind disponibilitatea resurselor, precum și sursa de acoperire a acestora. | **Se acceptă parțial.** Prevederea de la pct. 32 a fosr reformulată. |
| **La Anexa Planului național**  Denumirea tabelului la Planul național se propune de expus după cum urmează: ,,Măsurile de promovare a acțiunilor în scopul creșterii numărului de clădiri al căror consum de energie este aproape egal cu zero”. | **Se acceptă.** |
| Totodată, în contextul în care decizia de aprobare a unui Program de aplicare a facilităților fiscale necesită examinarea complexă a oportunității, precum și evaluarea prin prisma parametrilor bugetari, Ministerul Finanțelor nu poate să-și asume angajamente de acceptare a unor astfel de acțiuni. În acest sens, din punctul 6 urmează de exclus cuvintele ,,și fiscale” iar punctul 7 se va exclude în totalitate. | **Se acceptă.** |
| **La Nota de Fundamentare**  În Nota de Fundamentare se menționează că suma mijloacelor financiare necesară pentru implementarea măsurilor din Planul de acțiuni și care sunt incluse în limitele bugetului de stat constituie circa 2,9 mil.lei. Cu toate acestea, în procesul de prezentare a propunerilor pentru Cadrul Bugetar pe Termen Mediu 2026-2028, Ministerul Energiei a solicitat mijloace financiare suplimentare, în acest scop, în mărime de 7,5 mil. lei total pentru 3 ani. În acest sens, autorul urmează să clarifice costul necesar pentru implementarea acțiunilor, precum și disponibilitatea mijloacelor financiare în bugetul de stat.  Astfel, menționăm că implementarea prevederilor proiectului urmează a fi efectuată doar în limita alocațiilor ce vor fi aprobate conform CBTM 2026-2028, întrucât adoptarea acestuia fără sursă sigură de finanțare va duce la nerealizarea obiectivelor stabilite.  În contextul celor menționate, proiectul urmează a fi definitivat prin prisma celor enunțate. | **Se acceptă** Ministerul Energiei la etapa de colectare a propunerilor pentru Cadrul Bugetar pe Termen Mediu 2026-2028 a solicitat alocarea a 7.5 mil. lei. Pe parcursul etapei de elaborare a planului NZEB a fost identificată necesitatea alocării a cca.  3 015 000 lei din bugetul de Stat pentru implementarea măsurilor din anexa la planul NZEB. Prin urmare, în cadrul exercițiilor ulterioare de colectare a propunerilor pentru CBTM 2027-2029 vor fi efectuate ajustările corespunzătoare. |
| **Agenția Națională pentru Reglementare în Energetică** | Nr. 03-03/2773 din 20.05.2025 | Prin prezenta, Agenția Națională pentru Reglementare în Energetică informează că a examinat proiectul de hotărâre cu privire la aprobarea Planului național pentru creșterea numărului de clădiri al căror consum de energie este aproape egal cu zero (NZEB) până în anul 2030 (număr unic 348/MEn/2025), autor — Ministerul Energiei (persoana responsabilă — Nicolae Olari, e-mail: nicolae.olari@energie.gov.md) remis spre avizare, şi comunică despre lipsa obiecțiilor şi propunerilor pe marginea proiectului vizat. | **Se ia act de informare.** |
| **Agenția Servicii Publice** | Nr. 01/6610 din 20.05.2025 | Agenția Servicii Publice a examinat solicitarea referitoare la avizarea proiectului hotărârii Guvernului cu privire la aprobarea Planului național pentru creșterea numărului de clădiri al căror consum de energie este aproape egal cu zero (NZEB) până în anul 2030 (număr unic 348/MEn/2025) şi, în limita competențelor funcționale, comunică despre lipsa de propuneri și obiecții la proiectul dat. | **Se ia act de informare.** |
| **Biroul Național de Statistică** | Nr. 13/1-02-53 din 15 mai 2025 | Biroul Național de Statistică (BNS) a examinat proiectul de hotărâre cu privire la aprobarea Planului național pentru creșterea numărului de clădiri al căror consum de energie este aproape egal cu zero (NZEB) până în anul 2030 (număr unic 348/MEn/2025) și comunică următoarea propunere:  În pct. 7 de exclus: cuintele ”Conform datelor statistice2 precum și” și respectiv de exclus nota de subsol 2, deoarece datele prezentate în Tabelul 1 nu reprezintă date statistice elaborate și diseminate de BNS. | **Se ia act de informare.** |
| **Centrul Național pentru Energie Durabilă** | Nr. 15-559 din 19.05.2025 | Prin prezenta, IP Centrul Național pentru Energie Durabilă (IP CNED), instituția publică de suport care are misiunea de a coordona și de a organiza activitățile orientate spre asigurarea implementării politicii de stat în domeniile de activitate atribuite în conformitate cu HG 1060/2023, în contextul demersului nr. 03 - 1237 din 06 mai 2025, cu referire la examinarea și avizarea *proiectului Hotărârii Guvernului cu privire la aprobarea Planului Național pentru creșterea numărului de clădiri al căror consum de energie este aproape egal cu zero (NZEB) până în anul 2030* ***(număr unic 348/MEn/2025)***, în limita competențelor funcționale, vă comunică următoarele mențiuni și propuneri:  1.În pct. 26 se specifică că cerințele minime pentru elementele anvelopei clădirilor NZEB, sunt stabilite în NCM „Performanța energetică a clădirilor. Cerințe minime de performanță energetică a clădirilor”. Însă, în ediția în vigoare a acestui normativ (NCM M.01.01:2016), nu se utilizează noțiunea de clădiri NZEB și nici nu se specifică faptul că cerințele de performanță energetică descrise în acest normativ sunt pentru aceste tipuri de clădiri. Totodată, versiunea NCM M.01.01.2025 expediată spre avizare la fel nu conține noțiunea de clădire NZEB. | **Se ia act de informare.**  Cerințele cu privire la cantitatea maximă de energie primară neregenerabilă (PEnereg) necesară pentru încălzire, ventilație și aer condiționat, iluminat și preparare a apei calde menajere urmează a fi menționate în NCM M.01.01. aflat în procedura de definitivare. Totodată în normativul menționat trebuie să se regăsească și mențiunile corespunzătoare care să stipuleze că cerințele minime de performanță energetică pentru elementele anvelopei clădirilor cu clasa de performanță energetică B corespund cu cele pentru clădirile NZEB. |
| 2.În secțiunea 2 a Proiectului Planului Național pentru creșterea numărului de clădiri al căror consum de energie este aproape egal cu zero (Plan în continuare), sunt incluse programele și proiectele implementate în prezent de către Guvernul Republicii Moldova, iar în pct. 35 se specifică că implementarea acestor programe și proiecte are drept scop creșterea eficienței energetice a clădirilor existente și care vor contribui la transformarea acestora în clădiri NZEB. Însă, ținem să menționăm că practic toate aceste programe și proiecte prevăd măsuri de îmbunătățire a eficienței energetice a clădirilor, nu și transformarea acestora în clădiri NZEB (inclusiv și Programul de finanțare „Fondul pentru eficiență energetică în sectorul rezidențial din Republica Moldova”). În aceste condiții, există riscul ca în anul 2030, să nu fie atins obiectivul cu privire la numărul de clădiri existente transformate în clădiri NZEB. | **Se ia act de informare.**  Pct. 35 a fost redactat. |
| 3. La Anexă, măsura cu Nr. d/o 8 – nu există o claritate privind faptul că valoarea costurilor de implementare (10 000 mii lei) ce figurează de 2 ori, făcându-se referință la implementarea unei singure măsuri, și anume Implementarea proiectelor pilot de transformare a clădirilor rezidențiale existente în clădiri NZEB (10 case individuale). Dacă totuși costurile de implementare planificate sunt de 20 000 mii lei pentru 10 case (cca. 2 mil. lei pentru o casă), considerăm aceste costuri exagerate. | **Se acceptă.** Au fost efectuate ajustările corespunzătoare |
| 4.În conformitate cu art. 21, alin. (5), lit. b) din Legea 282/2023 privind performanța energetică a clădirilor, Planul elaborat trebuie să conțină obiective diferențiate în funcție de categoriile de clădiri și obiective privind transformarea clădirilor existente supuse renovării majore în clădiri al căror consum de energie este aproape egal cu zero, ce nu se regăsește în textul acestuia. | **Nu se acceptă.** Acest subiect a fost discutat în cadrul unei ședințe dedicate pe platforma Ministerului Energiei cu participarea CNED, în cadrul căreia sa decis ca formularea acestor obiective să fie efectuată în redacția expusă la pct. 33. |
| Totodată, Vă comunicăm următoarele propuneri pe partea de text:  În tabelul 1. Caracteristica fondului de clădiri existente – de inclus o coloană cu ponderea procentuală a fiecărei categorii de clădiri. | **Se acceptă.** |
| La pct. 9 - de înlocuit expresia „Moldova” cu expresia „Republica Moldova”. | **Se acceptă.** |
| La pct. 11 - de adăugat înaintea sintagmei „apă caldă menajeră” expresia „preparare”. | **Se acceptă.** |
| Textul integral – de inclus, unde lipsește, indicativul Normativului în construcții ”Performanța energetică a clădirilor. Cerințe minime de performanță energetică a clădirilor”, deoarece valorile indicate în tabelul 3 sunt diferite de cele specificate în tabelul 2. | **Se acceptă.** |
| La pct. 21 – de exclus din denumirea normativului în construcții expresia care se repetă - ”Cerințe minime de performanță energetică a clădirilor”. | **Se acceptă.** |
| La pct. 23 - de înlocuit sintagma „utilajului ingineresc” cu sintagma „sistemelor tehnice”, în conformitate cu terminologia utilizată în Legea Nr. 282/2023 privind performanța energetică a clădirilor. | **Se acceptă.** |
| La pct. 26 - de adăugat după sintagma „Cerințele minime” sintagma „de performanță energetică”, atât în textul prevederii, cât și în denumirea Tabelului 3. | **Se acceptă.** |
| La pct. 28 – de indicat sursa din care au fost preluate datele despre ponderea energiei regenerabile în consumul total de energie primară pentru clădirile NZEB (incluse în tabelul 5). | **Se acceptă.** |
| În tabelul 5 – se propune includerea colectoarelor solare pentru prepararea apei calde menajere în calitate de tehnologii pentru următoarele categorii de clădiri: case individuale, clădiri ale instituțiilor medicale, hoteluri, restaurante, cafenele și clădiri cu destinație sportivă, luând în considerare faptul că în aceste tipuri de clădiri există necesitate de apă caldă menajeră pentru asigurarea condițiilor necesare de trai sau pentru efectuarea proceselor de igienizare sau tehnologice. De asemenea, se propune includerea instalațiilor  de stocare a energiei electrice, astfel încât, să fie minimizată livrarea surplusului de energie electrică în rețea. | **Se acceptă.** |
| La pct. 35.2 – de inclus perioada de implementare a Programului de finanțare „Fondul pentru eficiență energetică în sectorul rezidențial din Republica Moldova” – 2024 – 2026. | **Nu se acceptă.** Programul de finanțare „Fondul pentru eficiență energetică în sectorul rezidențial din Republica Moldova”, aprobat prin Hotărârea Guvernului nr. 251/2024 poate fi prelungit pentru a fi implementat până în 2030, iar această prelungire nu ar trebui să presupună modificarea prezentei Hotărâri. |
| La pct. 35.6 – în a doua propoziție de adăugat după sintagma „clădirile publice” sintagma „din municipiul Chișinău”, pentru a oferi claritate despre localitatea în care va fi implementată componenta care prevede instalarea punctelor termice individuale. Totodată, de indicat finanțatorul/finanțatorii și perioada de implementare a proiectului. | **Se acceptă.** |
| La Anexă, măsura cu Nr. d/o 3 - în denumirea măsurii, după sintagma „surselor regenerabile existente” de adăugat sintagma „în domeniul clădirilor”. | **Nu se acceptă.** Descrierea măsurii este clar că se referă la clădiri., deoarece prevede dezvoltarea și completarea programelor de finanțare cu „obiectivele privind transformarea **clădirilor existente** în **clădiri** NZEB” |
| La Anexă, măsura cu Nr. d/o 8 - în denumirea măsurii, de înlocuit expresia „reabilitare” cu expresia „transformare”, iar în denumirea indicatorului de monitorizare - de înlocuit expresia „renovate” cu textul „transformate în clădiri NZEB”, în conformitate cu terminologia utilizată în proiectul documentului. | **Se acceptă.** |
| La Anexă, măsura cu Nr. d/o 10 - în denumirea indicatorului de monitorizare de înlocuit expresia „Pagina web” cu expresia „Rubrică”. | **Se acceptă.** |
| **Universitatea Tehnică a Moldovei** | Nr. C25-01 din 30.05.2025 | Urmare a scrisorii recepționate, Nr. 18-69-4852 din 06 mai 2025, autor Cancelaria de stat a Republicii Moldova, privind avizarea proiectului de hotărâre cu privire la aprobarea Planului național pentru creșterea numărului de clădiri al căror consum de energie este aproape egal cu zero (NZEB) până în anul 2030 (număr unic 348/MEn/2025), autor – Ministerul Energiei, (persoana responsabilă – Nicolae Olari), în limita competențelor funcționale, comunicăm următoarele propuneri / obiecții:  Este binevenită măsura propusă în cadrului pct. 5 al planului de măsuri Promovarea clădirilor NZEB în cadrul programelor de învățământ profesional tehnic și învățământ superior. Totodată considerăm că pregătirea doar teoretică a elevilor/studenților nu este suficientă. Pentru o demonstrare mai eficientă și înțelegere mai aprofundată de către studenți, este necesară crearea unui centru de eficiență energetică în clădiri în cadrul instituției de învățământ care ar include o casă-model nZEB care ar permite realizarea unor lucrări practice și de laborator pentru studiul acesteia. | **Se acceptă.** |
| **IP Centrul de Excelență în Construcții** | Nr. 01-13/136 din 22.05.2025 | Prin prezenta, Vă informăm că administrația Instituției Publice Centrul de Excelență în Construcții, în contextul demersului nr. 18-69-4852 din data de 06.05.2025 cu privire la aprobarea *Planului național pentru creșterea numărului de clădiri al cărui consum de energie este aproape egal cu 0 (NZEB) până în anul 2030*, vă comunicăm în limita competențelor funcționale lipsa de obiecții sau propuneri. | **Se ia act de informare.** |
| **Avizare și consultare publică repetată** | | | |
| **Agenția Servicii Publice** | Nr. 01/7248 din 02.06.2025 | Ca urmare a examinării demersului Ministerului Energiei nr. 03 – 1496 din 29. 05.2025 cu privire la avizarea/expertizarea proiectului de Hotărâre cu privire la aprobarea Planului național pentru creșterea numărului de clădiri al căror consum de energie este aproape egal cu zero (NZEB) până în anul 2030 (număr unic 348/MEn/2025), Agenția Servicii Publice, conform competențelor deținute, vă comunică despre lipsa propunerilor și obiecțiilor la proiectul dat. | **Se ia act de informare.** |
| **Ministerul Educației și Cercetării** | Nr. 08/2-09/3925 din 02.06.2025 | Ministerul Educației și Cercetării a examinat demersul cu nr. 18-69-4852 din 06.05.2025, privind avizarea proiectul de hotărâre cu privire la aprobarea Planului național pentru creșterea numărului de clădiri al căror consum de energie este aproape egal cu zero (NZEB) până la anul 2030 (număr unic 348/MEn/2025, autor – Ministerul Energiei) și comunică lipsa de obiecții și propuneri.  Totodată, remitem avizele instituțiilor publice: Universitatea Tehnică a Moldovei și Centrul de Excelență în Construcții.  Anexe:  - Avizul Centrului de Excelență în Construcții, nr. 01-13/136 din 22.05.2025, 1 filă;  - Avizul Universității Tehnice a Moldovei, nr. C25-01 din 30.05.2025, 1 filă. | **Se ia act de informare.** |
| **Biroul Național de Statistică** | Nr. 13/1-02-60 din 03 iunie 2025 | Cu referire la proiectul de hotărâre cu privire la aprobarea Planului național pentru creșterea numărului de clădiri al căror consum de energie este aproape egal cu zero (NZEB) până în anul 2030 *(****număr unic 348/MEn/2025)****,* remis spre expertizare, Biroul Național de Statistică (BNS), comunică că menține propunerile expuse prin avizul BNS cu nr. 13/1- 02-53, din 15 mai 2025, care nu au fost reflectate în conținutul proiectului.  Respectiv, BNS reiterează propunerea privind excluderea din *Capitolul I. Dispoziții generale, Secțiunea 1. Prezentarea generală a fondului de clădiri existente, pct. 7* a textului ,,Conform datelor statistice2 precum și”, precum și a notei de subsol 2, întrucât informațiile prezentate în Tabelul 1 nu constituie date statistice elaborate și diseminate de către BNS. | **Se acceptă.** |
| **Ministerul Finanțelor** | Notificare e-legiferare | Ministerul Finanțelor a examinat repetat proiectul de hotărâre cu privire la aprobarea Planului național pentru creșterea numărului de clădiri al căror consum de energie este aproape egal cu zero (NZEB) până în anul 2030 (număr unic 348/MEn/2025) și, în limita atribuțiilor funcționale, comunică lipsa propunerilor și obiecțiilor pe marginea proiectului indicat. | **Se ia act de informare.** |
| **Ministerul Mediului** | Notificare e-legiferare | Ministerul Mediului comunică susținerea PHG fără obiecții și propuneri. | **Se ia act de informare.** |
| **Ministerul Infrastructurii și Dezvoltării Regionale** | Notificare e-legiferare | Ministerul Infrastructurii și Dezvoltării Regionale a examinat repetat proiectul de hotărâre cu privire la aprobarea Planului național pentru creșterea numărului de clădiri al căror consum de energie este aproape egal cu zero (NZEB) până în anul 2030 (număr unic 348/MEn/2025), și în limita competențelor funcționale, comunică lipsa propunerilor și obiecțiilor pe marginea proiectului respectiv. | **Se ia act de informare.** |
| **Ministerul Dezvoltării Economice și Digitalizării** | Nr.03-1649 din 05.06.2025 | Cu referire la proiectul definitivat de hotărâre cu privire la aprobarea Planului național pentru creșterea numărului de clădiri al căror consum de energie este aproape egal cu zero (NZEB) până în anul 2030 (număr unic 348/MEn/2025), în limita competențelor funcționale, comunicăm lipsa de obiecții și propuneri. | **Se ia act de informare.** |
| **Ministerul Sănătății** | Notificare e-legiferare | Ministerul Sănătății a examinat repetat proiectul de Hotărâre cu privire la aprobarea Planului național pentru creșterea numărului de clădiri al căror consum de energie este aproape egal cu zero (NZEB) până în anul 2030 (număr unic 348/MEn/2025), și în limita competențelor funcționale, comunică lipsa propunerilor și obiecțiilor pe marginea proiectului respectiv. | **Se ia act de informare.** |
| **Expertize** | | | |
| **Centrul Național Anticorupție** | Nr. 06/2/9214 din 02.06.2025 | Prin prezenta, cu referire la proiectul hotărârii Guvernului cu privire la aprobarea Planului național pentru creșterea numărului de clădiri al căror consum de energie este aproape egal cu zero (NZEB) până în anul 2030 (număr unic 348/MEn/2025), comunicăm următoarele.  Prezentul proiect este un proiect de act normativ exceptat de la expertiza anticorupție, în sensul art. 28 alin. (2) lit. a) din Legea integrității nr. 82/2017. Conform legii prenotate: „*Agenții publici și entitățile publice cu drept de inițiativă legislativă, alte entități publice care elaborează și promovează proiecte de acte legislative și normative, precum și Secretariatul Parlamentului, în cazul inițiativelor legislative ale deputaților, au obligația de a supune expertizei anticorupție proiectele de acte, cu excepția documentelor de politici și documentelor de planificare*”.  Prin urmare, proiectul prenotat nu se supune expertizei anticorupție. | **Se ia act de informare.** |
| **Ministerul Justiției** | Nr. 04/2-5395 din 11.06.2025 | Urmare examinării proiectului hotărârii Guvernului cu privire la aprobarea Planului național pentru creșterea numărului de clădiri al căror consum de energie este aproape egal cu zero (NZEB) până în anul 2030 (număr unic 348/MEn/2025), comunicăm următoarele.  Potrivit notei de fundamentare, proiectul este elaborat în temeiul art. 5 alin. (1) pct. 2) din Legea nr. 282/2023 privind performanța energetică a clădirilor, care stabilește competența Guvernului de a aproba Planul național pentru creșterea numărului de clădiri al căror consum de energie este aproape egal cu zero (NZEB). Obiectivele urmărite de proiect sunt următoarele:   * prezentarea cerințelor tehnice minime de performanță energetică globală pentru   clădirile cu consum aproape egal cu zero, stabilite în normativele în construcții;   * stabilirea obiectivelor pentru transformarea clădirilor existente, în clădiri al căror   consum de energie este aproape egal cu zero;   * determinarea măsurilor necesare a fi implementate până în anul 2030, în vederea   promovării clădirilor noi de tip NZEB precum și transformarea clădirilor existente în clădiri NZEB.  Raţionamentele expuse de iniţiator în notă reflectă motivul elaborării proiectului actului normativ şi cerinţele care au impus intervenţia normativă. | **Se ia act de informare.** |
| Totodată, aferent rigorilor de elaborare a actelor normative se va reține:  În clauza de adoptare a proiectului de hotărâre, textul „în scopul promovării creșterii eficienței energetice a clădirilor,” se va exclude ca fiind excedent în cazul dat.  Conform art. 44 alin. (1) din Legea nr. 100/2017 cu privire la actele normative, clauza de adoptare a actului normativ constă într-o propoziţie care cuprinde denumirea autorităţii publice emitente şi decizia de adoptare, aprobare sau emitere a actului normativ, iar pentru proiectele de legi cuprinde şi categoria acestora. Clauza de adoptare a actului normativ poate conţine, după caz, şi temeiul legal de adoptare a actului normativ respectiv. | **Se acceptă.** |
| La proiectul Planului:  Conform art. 49 alin. (5) din *Legea nr. 100/2017 cu privire la actele normative,* exprimările cifrice, tabelele, planurile şi altele asemenea, care sunt incluse în anexe, pot fi urmate de explicaţii suplimentare, care se notează cu indici numerici, în ordinea în care au fost enunțate în textul anexei. Astfel, la pct. 26 tabelul 3, pct. 27 tabelul 4, pct. 28 tabelul 5, pct. 29 tabelul 6 se vor exclude asteriscurile și notele, care nu sunt caracteristice actelor normative. | **Se acceptă.** |
| În parafa „Măsurilor de promovare a acțiunilor în scopul creșterii numărului de clădiri al căror consum de energie este aproape egal cu zero” cuvântul „Anexa” se va substitui cu cuvântul „Anexă”. | **Se acceptă.** |

**Ministrul energiei** /semnat electronic/ **Dorin JUNGHIETU**